
Vadovaudamasi Lietuvos Respublikos vietos savivaldos įstatymo18 straipsnio 1 dalimi,Birštono savivaldybės taryba n u s p r e n d ž i a:
Pakeisti Birštono garbės piliečio vardo suteikimo nuostatus, patvirtintus Birštono savivaldybės tarybos 2009 m. spalio 30 d. sprendimu Nr. TS-194 „Dėl Birštono Garbės piliečio vardo suteikimo“:
1. pakeisti 10 punktą ir išdėstyti jį taip:
„10. Siūlymai dėl Garbės piliečio vardo suteikimo pateikiami raštu Savivaldybės tarybai ne vėliau kaip prieš du mėnesius iki Garbės piliečio vardo suteikimo dienos.Gali būti teikiama nominuoti asmenis ir po mirties.“
2. pakeisti 11 punktą ir išdėstyti jį taip:
„11. Siūlant kandidatą, pateikiama: jo gyvenimo aprašymas;jo užpildyta  deklaracija (1 priedas); darbų ir nuopelnų aprašymas, kuriame įvertintas kandidato asmeninis indėlis Birštono kraštui; sutikimas dėl asmens duomenų tvarkymo (3 priedas); jeigu siūlymas kolektyvinis, pridedamas dalyvių (narių) susirinkimo (posėdžio) protokolas, atitinkantis dokumentų rengimo ir įforminimo reikalavimus, kandidato sutikimas raštu, kad jis sutinka būti siūlomas šiai nominacijai. 
Už duomenų apie kandidatus, teikiamus apdovanoti, tikrumą atsako juos teikiantys asmenys.“
3. papildyti 3 priedu (pridedama).
Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta 
tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

